Diari Oficial de la Generalitat Valenciana


Sumari del DOGV 5195, del 09-02-2006 (2006/1331)

Informació pública de l'estudi de detall per a l'illa EDA-R13 de la unitat d'excució 2 del sector C.
----------------------------------------------------------------------------------------------------

### Dades del document

Número de DOGV
:   5195

Data del DOGV
:   09-02-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/1331


Organisme emissor
:   Ajuntament de Moncofa

Tipus de document
:   Anunci

Informació pública de l'estudi de detall per a l'illa EDA-R13 de la unitat d'excució 2 del sector C. [2006/S1331]  
Vista la proposta d'estudi de detall presentada per Fa Bienes Inmuebles, SL, per a l'illa EDA-R13 de la unitat d'excució 2 del sector C; vist l'informe tècnic i en virtut del Decret d'Alcaldia 1.065/2005, es va acordar sotmetre'l a informació pública.   
Mitjançant escrit presentat amb registre d'entrada 14, amb data 2 de gener de 2006, s'observa la impossibilitat d'expedir cèdula d'urbanització per no preveure l'àmbit mínim d'illa o unitat urbana equivalent, de conformitat amb el que disposa l'article 100 del RPCV.  
Es presenta, mitjançant escrit amb registre d'entrada 375, de data 13 de gener de 2006, esmena de l'àmbit de l'estudi de detall a instància de la correcció presentada en la Conselleria de Territori i Habitatge a efectes de l'expedició de cèdula.   
Atès l'informe del tècnic competent que manifesta l'esmena de tal error;   
Aquesta Alcaldia admet la citada esmena i queda rectificat l'àmbit; així mateix als efectes d'harmonitzar el que disposa la Llei 6/1994, de 15 de novembre, d'Activitats Urbanístiques i d'acord amb la disposició final segona de la Llei Urbanística Valenciana 16/2005, de 30 de desembre, de la Generalitat, que estableix que: «La present Llei entrarà en vigor en el termini d'un mes comptat a partir de l'endemà al de la seua publicació en el DOGV»; publicada en el Diari Oficial de la Generalitat Valenciana de 31 de desembre de 2005, entrarà en vigor l'1 de febrer de 2006. Així mateix d'acord amb el que disposa la disposició transitòria primera de la Llei Urbanística Valenciana 16/2005, de 30 de desembre, de la Generalitat, que estableix: «Els procediments urbanístics siga quin siga la seua denominació o naturalesa, iniciats abans de l'entrada en vigor de la present Llei, es regiran per la legislació anterior sempre que haguera conclòs el tràmit d'informació pública, quan tal tràmit fóra preceptiu».   
Atès el caràcter preceptiu del sotmetiment a informació pública d'un estudi de detall i que la LUV quan l'estudi de detall no siga promogut amb motiu d'un programa d'actuació integrada, modifica la previsió de la LRAU que remetia el procediment d'aprovació dels programes amb determinades regles especials (article 52 LRAU, per tant el termini era de 20 dies) i es limita a exigir en l'article 90.2 de la LUV el sotmetiment a informació pública pel termini d'un mes en les condicions de publicitat establides en l'article 83.2 a) per a plans generals. Açò s'anuncia en el Diari Oficial de la Generalitat Valenciana i en un diari no oficial d'àmplia difusió de la localitat, encara que es notificarà als interessats que apareguen en l'expedient. I així mateix als efectes de conservar aquells actes que per la seua naturalesa són compatibles amb aquesta Llei; aquesta Alcaldia, resol:  
1. Tindre per esmenat l'àmbit de l'estudi de detall i acordar reprendre el tràmit de sotmetiment a informació pública presentat per Fa Bienes Inmuebles, SL, per a l'illa EDA-13del sector C, amb l'efecte suspensiu de llicències, prescrit en l'article 57 de l'esmentada Llei 6/1994, Reguladora de l'Activitat Urbanística., pel termini d'un mes des de la publicació en el Diari Oficial de la Generalitat Valenciana per a la presentació d'al·legacions. L'expedient està a disposició del públic en les dependències de l'Ajuntament de Moncofa, Departament d'Urbanisme de dilluns a divendres de 8.00 a 14.00 hores i s'efectuarà la publicació en el Diari Oficial de la Generalitat Valenciana i prèviament o simultàniament en un diari no oficial d'àmplia difusió de la localitat.  
2. Així mateix es notificarà amb caràcter previ als interessats que apareguen en l'expedient.  
Moncofa, 19 de gener de 2006.. L'alcalde: José Vicente Isach Clofent.